Sánchez Vicente y Sergio Marqués tardaron demasiao en decatase que teníen que dir xuntos. Pero ya yera tarde. Valledor, agora, seguramente nin se plantea xuntase con ellos. Y pa cuando lo faiga, de xuru tamién va ser tarde; demasiao tarde. Hai años,  una opción asturiana que contara coles figures d'un ex presidente del PP, un ex diputáu del PSOE y un ex conseyeru d'Izquierda Xunida; entrambos los tres con experiencia parlamentaria y de gobiernu; podía enseñar una fuerza tremenda. Diba ser una xuntura contra-natura y difícil de xestionar. Sí: mui contra-natura y mui difícil de xestionar. Pero esa dificultá bien podía considerase tamién la so mayor fortaleza; si estos señores son a ponese d'alcuerdu, igual pagaba la pena atender pa lo que nos tan diciendo.